|  |  |
| --- | --- |
|  | PATVIRTINTA Šiaulių kultūros centro direktoriaus 2023-01-23 įsakymu Nr. VĮ-0-(1.1.) |

RESPUBLIKINIŲ MOKSLEIVIŲFOLKLORINIŲ ŠOKIŲ VARŽYTUVIŲ

„PATREPSYNĖ 2023“

**NUOSTATAI**

# I SKYRIUS

# BENDROSIOS NUOSTATOS

#

# Respublikinių moksleiviųfolklorinių šokių varžytuvės „Patrepsynė 2023“ (toliau – Varžytuvės) orientuotos į etninės kultūros puoselėjimą ir folklorinio šokio sklaidą. Jų metu ugdomas tautinės, regioninės ir vietos tapatybės ir folklorinio šokio autentiškumo ypatybių suvokimas. Visiems dalyviams sudaroma galimybė įgyti folkloriniam šokiui būtinas raiškos ypatybes ir patirtis juos pritaikant šiuolaikinėje visuomenėje. Nuostatuose reglamentuojami renginio tikslai, dalyvavimo sąlygos, varžytuvių eiga, vertinimas ir apdovanojimai.

# Varžytuvių organizatorius – Šiaulių kultūros centras (toliau – Centras).

# II SKYRIUS

# TIKSLAS

1. Užtikrinti tradicinės kultūros tąsą, sudaryti sąlygas vaikų ir jaunimo saviraiškai per folklorinį šokį, stiprinti bendradarbiavimą tarp Lietuvos folkloro ansamblių ir švietimo įstaigose esančių etnokultūros puoselėtojų.

**III SKYRIUS**

**UŽDAVINIAI**

1. Lietuvių etninės kultūros vertybių aktualizavimas globalizacijos kontekste.
2. Vaikų ir jaunimo užimtumo užtikrinimas.
3. Folklorinio šokio, kaip saviraiškos ir bendradarbiavimo priemonės, propagavimas.
4. Folklorinio šokio natūralumo, charakteringumo, regioninių ypatumų suvokimo ugdymas.
5. Folklorinio šokio raiškos galimybių nūdienos kultūroje pažinimo praplėtimas.

**IV SKYRIUS**

**LAIKAS IR VIETA**

1. Varžytuvių eiga:
	1. pirmasis (klasėse, mokyklose) ir antrasis turai (miesto, rajono) vyks savivaldybėse iki 2023 m. balandžio 3 d.;
	2. pirmojo ir antrojo turo organizavimo informacija (data, vieta, dalyvių skaičius ir pan.) pranešama iki 2023 m. balandžio 3 d.;
	3. trečiasis turas – finalas, vyks 2023 m. gegužės 13 d. 12 val. Centre (Aušros al. 31, Šiauliai).
2. Į Varžytuvių trečiąjį turą – finalą deleguojamos keturios poros iš vienos rajono savivaldybės. Pageidautinos skirtingų amžiaus ir grupių poros.
3. Į Varžytuvių finalą deleguojamos aštuonios poros iš Vilniaus, Kauno, Klaipėdos, Šiaulių, Panevėžio, Alytaus miestų. Pageidautinos skirtingų amžiaus ir grupių poros.
4. Į Varžytuvių trečiąjį turą deleguojamos poros „Dalyvio paraiška“ (1 priedas) siunčiama iki 2023 m. balandžio 10 d. el. p. ausra.brijuniene@siauliukc.lt.

**V SKYRIUS**

**DALYVIAI IR DALYVAVIMO SĄLYGOS**

1. Varžytuvėse gali dalyvauti 1–12 klasių moksleiviai (toliau – Dalyviai):
	1. mokyklas atstovaujančios pavienės šokėjų poros;
	2. mokyklas atstovaujančių kolektyvų, klubų, būrelių šokėjų poros.
2. Varžytuvėse gali dalyvauti tik mišrios poros (mergaitė – berniukas, mergina – vaikinas).
3. Apranga – tautinis kostiumas.
4. Varžytuvėse Dalyviai gali dalyvauti tik vienoje iš pasirinktų šokių grupių:
	1. Pradedantieji **–** mažai patyrę šokėjai. Šioje grupėje negali dalyvauti ankstesnėse Varžytuvėse geriausiomis pripažintos poros Pradedančiųjų grupėje;
	2. Pažengusieji **–** daugiau šokio patirties turintys šokėjai. Šioje grupėje negali dalyvauti ankstesnėse Varžytuvėse geriausiomis pripažintos poro Pažengusiųjų grupėje;
5. Pora privalo šokti visus pasirinktos grupės šokius.
6. Centras turi teisę šokėjų poroms įteikti vardinius kvietimus dalyvauti Varžytuvių finale.
7. Varžytuvių dalyviai atvyksta savo lėšomis.
8. Informacija apie Varžytuvių finalo eigą ir pasirodymo laiką bus išsiųsta dalyvio paraiškoje nurodytu el. pašto adresu.
9. Centras turi visas teises į pasirodymų vaizdo įrašus, televizijos transliacijas, fotografijas bei vaizdų viešinimą Varžytuvių ir Centro viešinimo tikslais.
10. Varžytuvių dalyvių atstovas, pateikdamas paraišką dalyvauti Varžytuvėse, sutinka dėl dalyvių fotografavimo ir filmavimo Varžytuvių metu tuo patvirtindamas, kad turi sutikimus iš nepilnamečių kolektyvo narių tėvų bei kad jam yra žinomos duomenų subjekto teisės, nustatytos Lietuvos Respublikos asmens duomenų teisinės apsaugos įstatyme.
11. Centras garantuoja, kad Varžytuvių dalyvių fotografijos bei filmuota medžiaga bus naudojami tik Varžytuvių ir Centro veiklos viešinimui nekomerciniais tikslais. Medžiaga gali būti naudojama interneto portaluose, socialiniuose tinkluose, spaudoje, televizijoje, reklaminėje medžiagoje, spaudiniuose ir pan.

# VI SKYRIUS

# VARŽYTUVIŲ PRIVALOMI ŠOKIAI

1. „Bajoriškas“ – visoms grupėms privalomas nekonkursinis šokis pasisveikinimui.
2. Pradedančiųjų grupės privalomi šokiai:

25.1. „Antanas“;

* 1. „Latrišas“,
	2. „Sakė mane šiokią“,
	3. „Žemaitikė“.
1. Pažengusiųjų grupės privalomi šokiai:
	1. „Vyža“,
	2. „Milijonas“,
	3. „Šustaras“,
	4. „Subota“.
2. Pridedami privalomų šokių aprašymų, muzikos ir filmuotos medžiagos šaltiniai (2 priedas).
3. Privalomų šokių parengimo konsultantai:
	1. Aukštaitijos, Žemaitijos etnografinio regiono konsultantė Lina Vilienė (etnomuzikologė, Panevėžio kraštotyros muziejaus etninės kultūros skyriaus vedėja, Panevėžio folkloro ansamblis „Raskila“ vadovė), tel. +370 686 56 311, el. p. lina.wiliams@gmail.com;
	2. Suvalkijos, Dzūkijos, Mažosios Lietuvos etnografinių regionų konsultantė Audronė Vakarinienė (etnomuzikologė, LNKC choreografinio folkloro specialistė), tel. +370 676 30 503, el. p. folkloras@lnkc.lt.

## VII SKYRIUS

## VERTINIMAS IR APDOVANOJIMAS

1. Vertinimo kriterijai:
	1. šokio technika – aiškus šokio brėžinio atlikimas, tiksli / aiški judesių jungimo seka;
	2. muzikalumas – šokio ritmo, tempo pajauta;
	3. išraiškingumas – artistiškumas, šokio nuotaikos perteikimas, bendravimas poroje ir su kitomis poromis;
	4. natūralumas – neperdėtas išraiškingumo perteikimas;
	5. savitumas – judesių, žingsnių, gestų, laikysenos estetika.
2. Visi finalo dalyviai ir jų vadovai apdovanojami padėkos raštais, atskirų šokių geriausi šokėjai – diplomais.
3. Vertinimo komisiją sudaro septyni nariai.

## VIII SKYRIUS

## BAIGIAMOSIOS NUOSTATOS

1. Varžytuvių nuostatai, dalyvio paraiška, privalomų šokių aprašymai ir muzikos įrašai bus skelbiami Centro internetinėje svetainėje ([www.siauliukc.lt](http://www.siauliukc.lt) › didieji-renginiai › konkursai, festivaliai, šventės › Respublikinės moksleivių folklorinių šokių varžytuvės „Patrepsynė“).
2. Dėl išsamesnės informacijos kreiptis į Varžytuvių koordinatorę, Centro Mėgėjų meno skyriaus vedėja Aušrą Brijūnienę el. p. ausra.brijuniene@siauliukc.lt, tel. +370 655 25 527.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**